EL
13.3.2023
Επίσημη Εφημερίδα της Ευρωπαϊκής Ένωσης
C 94/57
Αιτήματα Η προσφεύγουσα ζητεί από το Γενικό Δικαστήριο: — να ακυρώσει εν μέρει την εκτελεστική απόφαση (ΕΕ) 2022/2261 της Επιτροπής, της 11ης Νοεμβρίου 2022, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (1), κατά το μέρος της που αφορά τις εφάπαξ δημοσιονομικές διορθώσεις που εφαρμόστηκαν στη Ρουμανία για παράβαση του δικαίου της Ένωσης σε σχέση με ενισχύσεις για τα έτη υποβολής αιτήσεων 2018 και 2019 (οικονομικά έτη 2019 και 2020), ύψους 2 515 141,78 ευρώ· — να καταδικάσει την Επιτροπή στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής, η προσφεύγουσα προβάλλει δύο λόγους. 1.
Με τον πρώτο λόγο προβάλλεται μη προσήκουσα άσκηση της αρμοδιότητας της Επιτροπής προς αποκλεισμό ορισμένων ποσών από τη χρηματοδότηση της Ευρωπαϊκής Ένωσης βάσει του άρθρου 52 του κανονισμού 1306/2013. — Η Επιτροπή έσφαλε κρίνοντας ότι, όσον αφορά το μέτρο 10 (βάσει του οποίου χορηγούνται γεωργοπεριβαλλοντικές και κλιματικές ενισχύσεις) και το μέτρο 13 (βάσει του οποίου χορηγούνται ενισχύσεις για περιοχές με φυσικά και άλλα ειδικά μειονεκτήματα) του εθνικού προγράμματος αγροτικής ανάπτυξης (ΕΠΑΑ) 2014- 2020, οι ρουμανικές αρχές παρέβησαν το άρθρο 5, παράγραφος 2, στοιχείο β’ του κατ’ εξουσιοδότηση κανονισμού 640/2014.
Το θεσμικό όργανο της Ένωσης εσφαλμένα έκρινε ότι η μέγιστη επιλέξιμη έκταση υπολογίστηκε με βάση τα διοικητικά όρια των οργανισμών τοπικής αυτοδιοίκησης, γεγονός που είχε ως αποτέλεσμα να δοθούν ενισχύσεις για μη επιλέξιμες εκτάσεις.
Επιπλέον, η Επιτροπή υπέπεσε σε σφάλμα κρίνοντας ότι, όσον αφορά το μέτρο 8, επιμέρους μέτρο 8.1 (βάσει του οποίου χορηγείται ενίσχυση για αναδάσωση), του ΕΠΑΑ 2014-2020, οι ρουμανικές αρχές παρέβησαν το άρθρο 30 του κανονισμού 1306/2013 και το άρθρο 28, παράγραφος 1, στοιχείο β’, του εκτελεστικού κανονισμού 809/2014, διότι υφίσταται διπλή χρηματοδότηση μεταξύ, αφενός, της ενίσχυσης βάσει της απώλειας αγροτικού εισοδήματος στο πλαίσιο του μέτρου 8, επιμέρους μέτρο 8.1, και, αφετέρου, της ενίσχυσης οικολογικού προσανατολισμού.
Το θεσμικό όργανο της Ένωσης κακώς έκρινε ότι οι δύο ενισχύσεις είναι της ίδιας φύσης και αντισταθμίζουν το ίδιο κόστος. 2.
Με τον δεύτερο λόγο προβάλλεται παράβαση της υποχρέωσης αιτιολογήσεως που προβλέπεται στο άρθρο 296, δεύτερο εδάφιο, ΣΛΕΕ. — Η Επιτροπή παρέβη την υποχρέωση αιτιολογήσεως που προβλέπεται στο άρθρο 296, δεύτερο εδάφιο, ΣΛΕΕ, καθόσον δεν παρείχε επαρκείς λόγους για την ύπαρξη των εικαζόμενων παραβάσεων και δεν εξήγησε με ικανοποιητικό τρόπο γιατί πρέπει να απορριφθούν τα επιχειρήματα που προβλήθηκαν επανειλημμένως από τις αρμόδιες ρουμανικές αρχές στο πλαίσιο του διοικητικού διαλόγου που προηγήθηκε της έκδοσης της προσβαλλόμενης απόφασης.
(1)
Κοινοποιήθηκε στις ρουμανικές αρχές στις 14.11.2022 και δημοσιεύθηκε στην Επίσημη Εφημερίδα της Ευρωπαϊκής Ένωσης (ΕΕ 2022, L 299, σ. 20).
Στο εξής: απόφαση 2022/2261.
Προσφυγή της 24ης Ιανουαρίου 2023 — Noyan Abr Arvan κατά Συμβουλίου (Υπόθεση T-23/23) (2023/C 94/69) Γλώσσα διαδικασίας: η αγγλική Διάδικοι Προσφεύγουσα: Noyan Abr Arvan Private JC (Τεχεράνη, Ιράν) (εκπρόσωποι: K. Αδαμαντόπουλος και P. Billiet, δικηγόροι) Καθού: Συμβούλιο της Ευρωπαϊκής Ένωσης